wickkiey/tamil-wikipedia-chunked huggingface dataset:
# கத்தரி

## கத்தரி வித்து பிரித்தெடுக்கும் முறை

நன்கு முதிர்ந்த பழுப்பதற்கு முந்திய நிலையில் உள்ள கத்தரிக் காய் அறுவடை செய்யப்படும். இவற்றினை தடி ஒன்றின் மூலம் நசிப்பதனால் வித்துக்கள் வேறாக்கப்படும். பின் வித்துக்கள் கழுவப்பட்டு நீர் வடிய விடப்படும். பின் சுத்தமான துணியின் மீது ஈரலிப்பு வடியும் வரையில் வைக்கப்படும். அதன் பின் சில மணி நேரம் வரையில் வெயிலில் உலரவிடப்படும். பின் நிழலான இடத்தில் உலர்த்தி குளிரான சூழலில் சேமிக்க வேண்டும்.
# நைராத்மியை

**நைராத்மியை** ஒரு பெண் புத்தர் ஆவார். இவரை சூன்யத்தன்மையின் தேவி எனவும் புத்கல-நைராத்மியை எனவும் அழைப்பர். பௌத்த சித்தாந்தத்தின் படி ஒருவர் தான் தனித்து இருப்பதாக நினைப்பது மாயை, உண்மையில் அனைவரும் அனைத்துடனும் இணைந்துள்ளனர். இந்த தத்துவத்தின் உருவகமாகவே நைராத்மியை திகழ்கிறார்.  
இவருடைய உடல் நீற நிலத்துடன் திகழ்கிறது. நீலம் என்பது எல்லையற்ற வானையும் அதைப்போன்ற இவருடைய உணர்வையும் குறிக்கிறது. விண்வெளியைப் போல இவர் தடையின்றி
இந்த பிரபஞ்சத்தில் உலா வருகிறார். ஏனெனில் இவர் 'தான்' என்ற உணர்வை தாண்டிய நிலையில் உள்ளார். இவர் கண்கள் அறிவாற்றலால் மிளிர்கின்றன. மேலும், தன்னுடைய வாளை மேள்நோக்கி வைத்து இருப்பது, தீய சிந்தனைகளை எழுந்த உடனே அழிப்பதற்கு. தன்னுடைய பிச்சை பாத்திரத்தில் மாயைகளை எரித்து அதன் சுய உருவுக்கு திருப்புகிறார்.
# சீதாதபத்திரை

**சீதாதபத்திரை** வஜ்ரயான பௌத்தத்தில் வணங்கப்படும் ஒரு பெண் போதிசத்துவர் ஆவார். மேலும் இவர் 'வெண்குடையின் தேவி' என போற்றப்படுகிறார். அசாதாராண ஆபத்துகளில் இருந்து காப்பாற்றக்கூடியவராக இவர் கருதப்படுகிறார்.  
சீதாதபத்திரை புரிந்து கொள்வதற்கு மிகவும் சிக்கலான பெண் போதிசத்துவர் ஆவார். இவர் அவலோகிதேஷ்வரரின் பெண் இணையாக கருதப்படுகிறார். அவலோகிதேஷ்வரரைப் போலவே இவரும் ஆயிரம் தலைகள், ஆயிரம் கை-கால் கொண்டவராக சித்தரிக்கப்படுகிறார். இல்லையெனில் எளிய வடிவில் ஒரு அழகான பெண்ணாக காட்சியளிக்கிறார். இவர் வெண்குடையுடன் தொடர்பு படுத்தப்படுகிறார்.
# பூசணி

**பூசணி**, (, பேரினம் : *Cucurbita spp.*) சமையலில் பயன்படும் பூசணிக்காய்களைத் தரும் தாவரமாகும். பூசணிக்காய் தாவரவியலின்படி, பழம் என்றாலும், பொதுவாக காய்கறியாகக் கருதப்படுகிறது. பூசணிக்காய்கள் பொதுவாக செம்மஞ்சள், மஞ்சள் நிறமானவை; கரும்பச்சை, வெளிர்பச்சை, வெள்ளை போன்ற நிறங்களிலும் காணப்படுவதுண்டு. இதன் தாயகம் வட அமெரிக்கா ஆகும்.  
;சொற்பொருள்
பூசணிக் கொடியிலும், இலையிலும் பூஞ்சுணைகள் (மென்மையான சுணைகள்) இருக்கும். பூசுணைக்கொடி என்பது பூசணிக்கொடி என மருவிற்று.  
;வேறுபாடு
- மஞ்சள் பூசணியைப் பறங்கிக்காய் என்பர். அதன் பொருள் பறை போல் உள்ள காய் என்பது. தமிழகத்தின் சில பகுதிகளில் அரசாணிக்காய் எனவும் அழைக்கப்படுகிறது
- வெள்ளைநிறப் பூசணிக்காய்தான் பூசணிக்காய் என்னும் பெயரால் வழங்கப்படும்.
# பூசணி

## பயன்கள்

- பூசணிக்காய் கறி சமைக்கவும், ரசம் தயாரிக்கவும் பயன்படுகிறது. பூசணி விதைகளும், சுட்டு உண்ணப்படுவதுண்டு.
- தமிழக இறை வழிபாடுகளில், பூசணியைப் பயன்படுத்துவர். குறிப்பாக அமாவாசை அன்று சமைத்து உண்பர்.
- தமிழகத்தில் சாம்பல் பூசணி வகையை கண் திருட்டியிலிருந்து காக்கும் வண்ணம் இறைவழிபாட்டிற்குப் பின், சாலைகளில் போட்டு உடைப்பர். அதனால் பல சாலை விபத்துக்கள் நடைபெறுகின்றன. தமிழக அரசு இங்ஙனம் சாலைகளில் பூசணிக்காய் உடைக்கக் கூடாது என்பதற்கு சட்டம் இயற்றியுள்ளது.
- அமெரிக்கா போன்ற சில நாடுகளில், பூசணியைக் கலைப் பொருளாகப் பயன்படுத்துகின்றனர். (எ.கா.) ஆலோவின்
# வார்ப்புரு:கம்யூனிசம்

****<span>தொழிலாளர் அனைத்துலகியம்</span>****  
| **<span>கம்யூனிஸ்ட் கட்சி</span>** | } |
| --- | --- |
</div>
</div>
<div>
<div><b><span>தத்துவங்கள்</span></b></div>
<div>
****<span>ட்ரொட்ஸ்கியிசம்</span>****  
| **<span>இடதுசாரி பொதுவுடமை</span>** | } |
| --- | --- |
</div>
</div>
<div>
<div><b><span>பொதுவுடமைவாதிகள்</span></b></div>
<div>
****<span>லியோன் திரொட்ஸ்கி</span>****  
| **<span>மா சே துங்</span>** | } |
| --- | --- |
</div>
</div>
</div>
|}<noinclude>  
sh:Template:Komunizam
</noinclude>
# திராவிட மொழிகளின் ஒப்பிலக்கணம் (நூல்)

**திராவிட மொழிகளின் ஒப்பிலக்கணம்** என்பது ராபர்ட் கால்டுவெல் என்பாரால் ஆங்கிலத்தில் எழுதப்பட்ட *A Comparative Grammar of the Dravidian or South Indian Family of Languages* என்ற நூலின் தமிழாக்கம் ஆகும் இது தென்னிந்தியாவில் பரந்துள்ள பல்வேறு மொழிகள் தொடர்பான ஒரு ஒப்பீட்டு ஆய்வு நூல் ஆகும். இந் நூல் 1856 ஆம் ஆண்டில் முதன்முதலாக வெளியிடப்பட்டது. தமிழ் மொழிக்கு வெளிநாட்டவர் ஆற்றிய பணிகள் பற்றிப் பேசும்போது முதன்மையாகப் பேசப்படும் நூல்களுள் இதுவும் ஒன்று. திராவிட மொழிகளின் தனித்துவத்துக்கான சான்றுகளை ஒருங்கிணைத்து அனைவரும் ஏற்றுக் கொள்ளத்தக்கதாக நிறுவியமையே இந் நூலின் முக்கியமான சாதனை எனலாம்.
# திராவிட மொழிகளின் ஒப்பிலக்கணம் (நூல்)

## நோக்கம்

இந்நூலை எழுதிய கால்டுவெல் தனது நூலின் தொடக்கத்தில் இதன் நோக்கம் பற்றிப் பின்வருமாறு கூறுகிறார்.  
: *திராவிட மொழிகளின் மிகப் பழைய அமைப்பு முறை அவற்றின் தனிச் சிறப்பு ஆகியவை பற்றி முழு விளக்கங்களையும் பெறுவதற்கான ஆராய்ச்சிக்குத் துணை புரியும் நம்பிக்கையில் அவ்வினப் பல்வேறு மொழிகளின் இலக்கண விதிகளையும் அமைப்பு முறைகளையும் ஆராய்வதும், ஒன்றோடொன்று ஒப்பு நோக்குவதுமே இந் நூலின் நோக்கமாம்.*  
அத்துடன் மேலும் விளக்குகையில்;  
: *.......திராவிட மொழிகளுக்குள்ளே மிகப் பழைய காலத்திலேயே திருந்திய நிலை பெற்றதும், நனி மிக நாகரிகம் உடையதாக ஆக்கப் பெற்றதும், பல வகையில் அவ்வின மொழிகளின் பிரதிநிதியாக விளங்குவதுமாகிய தமிழ் மொழியின் அமைப்பு முறை பற்றிய விளக்கங்களைப் பெரும் அளவில் தருவதே இந்நூலாசிரியரின் இடைவிடாச் சிறப்பு நோக்கமாம்.*  
என்று தமிழ் மொழி பற்றிய தகவல்கள் இந்நூலில் இருக்கும் என்பதைக் கால்டுவெல் கோடிட்டு காட்டுகிறார். இவ்வாறு ஒப்பீட்டு மொழியியல் நூலொன்றிற்கான பொதுவான நோக்கங்களையே ஆசிரியர் எடுத்துக் கொண்டாலும், அவற்றுக்கும் மேலாகத் திராவிட மொழிகள் தொடர்பாக அன்றைய இந்தியாவிலும், அதற்கு வெளியிலும் நிலவிய பிழையான கருத்துக்களை மாற்றவும் இந்நூல் உதவியது.  
தமிழ் மற்றும் ஏனைய திராவிட மொழிகள் உட்பட்ட எல்லா இந்திய மொழிகளுக்கும் தாய் சமஸ்கிருதமே எனப் பலரும் நம்பியிருந்த ஒரு கால கட்டத்தில், அதனை மறுத்துத் திராவிட மொழிகளின் தொன்மையையும், சிறப்பையும் தகுந்த சான்றுகளுடன் நிறுவி அவற்றுக்குரிய தனிப் பெருமையை உலகுக்கு உணர்த்திய பெருமையும் இந்நூலைச் சாரும். தமிழ், சமஸ்கிருதத்துக்குப் புறம்பான தனியான ஒரு மொழிக் குடும்பம் என்பது மட்டுமன்றி இம் மொழிகளிலிருந்து சமஸ்கிருதமும், பிற இந்திய-ஆரிய மொழிகள் பலவும் கூட சொற்களைக் கடன் வாங்கியுள்ளன என்றும் இந் நூல் எடுத்துக் காட்டுகின்றது.
# விக்கிப்பீடியா:ஆண்டு நிறைவுகள்/திசம்பர் 3

**திசம்பர் 3**: பன்னாட்டு மாற்றுத்திறனாளிகள் நாள்
- 1592 &ndash; முதலாவது ஆங்கிலேயக் கப்பல் *எட்வேர்ட் பொனவென்ச்சர்* இலங்கைத் தீவின் காலியை வந்தடைந்தது.
- 1854 &ndash; ஆத்திரேலியாவின் விக்டோரியா மாநிலத்தில் தங்கச் சுரங்கத் தொழிலாளர்கள் நடத்திய ஆர்ப்பாட்டத்தின் போது படையினர் சுட்டதில் 20 பேர் கொல்லப்பட்டனர்.
- 1967 &ndash; தென்னாபிரிக்காவின் கேப் டவுனில் உலகின் முதலாவது இதய மாற்று அறுவைச் சிகிச்சை வெற்றிகரமாக நடத்தப்பட்டது.
- 1971 &ndash; 1971 இந்திய-பாக்கிஸ்தான் போர்: பாக்கித்தான் செங்கிசுகான் நடவடிக்கை என்ற பெயரில் இந்தியா மீது போர் தொடுத்ததை அடுத்து இரு நாடுகளுக்கும் இடையில் முழுமையான போர் வெடித்தது.
- 1984 &ndash; **போபால் பேரழிவு** (படம்): இந்திய நகரான போபாலில் யூனியன் கார்பைட் நிறுவனத்தில் இடம்பெற்ற நச்சு வாயுக் கசிவில் 3,800 பொது மக்கள் உடனடியாகக் கொல்லப்பட்டனர். 150,000-600,000 பேர் வரையில் காயமடைந்தனர். (இவர்களில் 6,000 பேர் வரையில் பின்னர் இறந்தனர்). உலகில் இடம்பெற்ற மிக மோசமான தொழிற்சாலை விபத்து இதுவாகும்.
- 1992 &ndash; உலகின் முதலாவது குறுஞ்செய்தி தனி மேசைக் கணினியில் இருந்து வோடபோன் தொலைபேசி ஒன்றுக்கு அனுப்பப்பட்டது.
**புதுவை இரத்தினதுரை** (பி.&nbsp;1948)**கோவைக்கிழார்** (இ.&nbsp;1969) **அநுத்தமா** (இ.&nbsp;2010)
# பயனியர் திட்டம்

**பயனியர் திட்டம்** (*Pioneer program*) ஐக்கிய அமெரிக்காவின் ஆளற்ற விண்வெளித் திட்டங்களில் ஒன்றாகும். இது முக்கியமாக கோள்களை ஆராய்வதற்காக ஆரம்பிக்கப்பட்டது. இத்திட்டத்தின் மூலம் பல விண்கலங்கள் அனுப்பப்பட்டாலும் *பயனியர் 10*, மற்றும் *பயனியர் 11* ஆகியன முக்கியமானவையாகக் கருதப்படுகின்றன. இவை சூரிய குடும்பத்தின் வெளியே சென்று வெளிக் கோள்களை ஆராய்ந்தன. இரண்டும் ஒரு பொற் தகடு (Pioneer plaque) ஒன்றைக் கொண்டு சென்றன. இத்தகட்டில் ஓர் ஆணினதும் ஒரு பெண்ணினதும் வரைபடங்களும் விண்கலங்களைப் பற்றிய விபரங்கள் அடங்கிய சில வரைபுகளையும் கொண்டிருந்தது. வெளி உலகைச் சேர்ந்தவர்கள் யாரேனும் எப்போதாவது ஒரு நாள் இத்தகட்டை காண்பார்கள்.
# பயனியர் திட்டம்

## தொடக்க காலப் பயனியர் பயணங்கள்

ஆரம்பகாலப் பயனியர் விண்கலங்கள் பொதுவாக சந்திரனை ஆராயவே முயற்சித்தன.  
- பயோனீர் 0 - சந்திரனைச் சுற்ற அனுப்பப்பட்டது. புறப்பட்ட 77 செக்கன்களில் அழிந்தது (ஆகஸ்ட் 17, 1958)
- பயனியர் 1 - சந்திரனை அடையவில்லை (அக்டோபர் 11, 1958)
- பயனியர் 2 - வெற்றி பெறவில்லை (நவம்பர் 8, 1958)
- பயனியர் 3 - சந்திரனை அடையவில்லை டிசம்பர் [[1958
- பயோனீர் 4 - பூமியின் விடுபடு திசைவேகத்தை அடைந்தது (மார்ச் 1959)
- பயனியர் P-1 - செப்டம்பர் 1959 இல் தொலைந்தது.
- பயனியர் P-3 - டிசம்பர் 1959 இல் தொலைந்தது.
- பயனியர் 5 - மார்ச் 11, 1960
- பயனியர் P-30 - சந்திரனின் சுற்றுப் பாதையை அடையவில்லை செப்டம்பர் 1960
- பயனியர் P-31 - தொலைந்து விட்டது டிசம்பர் 1960
# பயனியர் திட்டம்

## பிற்காலப் பயணங்கள் (1965-1978)

வியாழன் மற்றும் சனி ஆகிய கோள்களை இவை ஆராய்ந்தன.  
- பயனியர் 6 - டிசம்பர் 1965 இல் ஏவப்பட்டது.
- பயனியர் 7 - ஆகஸ்ட் 1966 இல் ஏவப்பட்டது.
- பயனியர் 8 - டிசம்பர் 1967 இல் ஏவப்பட்டது.
- பயானியர் 9 - நவம்பர் 1968
- பயனியர் E - தொலைந்து விட்டது ஆகஸ்ட் 1969
# பயனியர் திட்டம்

## கடைசிப் பயணங்கள் (1972-1973)

- பயனியர் 10 - வியாழன் மார்ச் 1972
- பயனியர் 11 - வியாழன், சனி ஏப்ரல் 1973
# லெனினிசம்

இல் விளாடிமிர் லெனின்]]  
**லெனினிசம்** (*Leninism*) என்பது போல்ஷெவிக் புரட்சித் தலைவரான விளாடிமிர் லெனின் மற்றும் அவரது கொள்கைகளைக் பின்பற்றுபவர்களினாலும் தரப்பட்ட அரசியல் மற்றும் பொருளாதாரக் கொள்கைகளாகும். கார்ல் மார்க்ஸ்சின் கம்யுனிச சிந்தனைகளான மார்க்சியத்தில் இருந்து தழுவி லெனின் நிலைநிறுத்திய கொள்கைகள் பின் நாளில் "லெனினிசம்" என்று பிரபலமாயிற்று. இது சோவியத் கம்யூனிசத்துக்கு வழிவகுத்தது.  
லெனினின் காலத்தில் "லெனினிசம்" என்ற கருத்து தெரிந்திருக்கவில்லை. லெனின் தனது கடைசிக் காலங்களில் சுகவீனமுற்று சோவியத் அரசில் தனது முழுமையான பங்களிப்பைச் செலுத்தாத காலத்திலேயே லெனினிசம் பற்றிய கொள்கைகள் மற்றவர்களால் எடுத்துச் செல்லப்பட்டது. குறிப்பாக *அனைத்துலகக் கம்யூனிஸ்டு*களின் மூன்றாவது காங்கிரஸ் மாநாட்டில் *கிரிகோரி சினோவியெவ்* என்பவரே "லெனினிசம்" என்ற கருத்தைப் பரப்பினார்.  
சோவியத் ஒன்றியம் அமைக்கப்பட்டதில் இருந்து லெனினிசம் என்பது மார்க்சியத்தின் ஒரு முக்கிய கிளாஇயாகப் பரவியிருந்தது. லெனினிசத்திலிருந்து நேரடியாகத் தோன்றியவைகளே ஸ்டாலினின் மார்க்சிசம்-லெனினிசம், மற்றும் லியோன் திரொட்ஸ்கியின் திரொட்ஸ்கியிசம் ஆகியன. லெனினின் மறைவிற்குப் பின்னர் சோவியத்தின் இரண்டு முக்கிய அரசியல் தலைவர்களாக ஸ்டாலினும் திரொட்ஸ்கியும் விளங்கினார்கள்.
# சாறு

சாறு]]  
**சாறு** *(Juice)* என்பது பழங்கள் மற்றும் காய்கறிகளில் உள்ள இயற்கையான திரவத்தை பிரித்தெடுப்பதன் மூலம் அல்லது பிழிந்து எடுப்பதன் மூலம் தயாரிக்கப்படும் ஒரு பானம் ஆகும். இது இறைச்சி மற்றும் கடல் உணவு போன்ற மற்ற உயிரியல் உணவு ஆதாரங்களின் நறுஞ்சுவையூட்டப்பட்ட சுவைமிக்க திரவங்களையும் சாறு எனக் குறிக்கலாம். சாறு பொதுவாக பானமாக உட்கொள்ளப்படுகிறது. அல்லது உணவுகள் அல்லது மிருதுவாக்கிகள் போன்ற மற்ற பானங்களில் ஒரு மூலப்பொருளாகவோ அல்லது சுவையாகவோ சேர்த்துப் பயன்படுத்தப்படுகிறது. நொதித்தல் செயல்முறையைப் பயன்படுத்தாமல் வெப்பத்தின் மூலம் உணவுப் பொருட்களை, குறிப்பாக திரவ நிலையில் உள்ள பொருட்களை பதப்படுத்தப் பயன்படும் பாச்சர் முறை அறிமுகப்படுத்தப்பட்ட பின்னர் சாறு ஒரு பிரபலமான பானமாக தேர்வு பெற்றது. ஐக்கிய நாடுகளின் உணவு மற்றும் வேளாண் அமைப்பு (FAO) 2012 ஆம் ஆண்டில் சிட்ரசு வகைப் பழச் சாறுகள் உலகெங்கிலும் மொத்தமாக 12,840,318 டன் உற்பத்தி செய்யப்பட்டுள்ளதாக மதிப்பிட்டுள்ளது . உலக நாடுகளில் கொலம்பியாவும் நியுசிலாந்தும் அதிக அளவில் பழச்சாறுகளைப் பயன்படுத்துவதாகக் கணக்கீடுகள் தெரிவிக்கின்றன. நாட்டின் வருவாய்க்குத் தகுந்தபடி ஒவ்வொரு நாட்டிலும் பழச்சாற்றின் பயன்பாட்டு சராசரி அதிகரிக்கின்றது அமெரிக்க உணவுச் சந்தையில் பழங்களைக் காட்டிலும் பழச்சாறு அதிக அளவு வருவாயை அளிப்பதாகக் கருதப்படுகிறது .
# சாறு

## சொல்லியல்

ஐக்கிய இராச்சியத்தில் வகுக்கப்பட்டுள்ள பழச் சாறுகள் மற்றும் பழப் பாதுகாப்பு ஒழுங்குமுறைச் சட்டத்திலும், இசுக்காட்லாந்தின் 2003 ஆம் ஆண்டு ஒழுங்கு முறைச் சட்டத்திலும் பழச் சாறுகளுக்கு வைக்கப்படும் பெயர்களில் பழத்தின் பெயரைத் தொடர்ந்து சாறு என்ற சொல் இடம்பெற வேண்டுமென்று கூறப்பட்டுள்ளது. இவ்விதியைப் பின்பற்றினால் மட்டுமே அச்சாறு 100% பழச்சாறாகக் கருதப்படுகிறது. இருப்பினும், செறிவு மாற்றியமைப்பதன் மூலம் தயாரிக்கப்படும் சாறும் சாறு என்றே அழைக்கப்படுகிறது. பழச்சாறு என விவரிக்கப்படும் ஒரு சாறு பழத்தைப் பொறுத்து 25% முதல் 50% வரை அப்பழத்தின் சாற்றைக் கொண்டிருக்க வேண்டும். இதே ஒப்புமையுடன் கூடிய விதிகள் பல்வேறு நாடுகளிலும் அம்மொழிகளில் விவரிக்கப்பட்டுள்ளன.
# சாறு

## சாறுகளும் உடல்நலமும்

சாறு அருந்தும் பழக்க வழக்கங்கள் பெரும்பாலும் சுகாதார நலன்களுக்காகப் பின்பற்றப்படுகின்றன. எடுத்துக்காட்டாக ஆரஞ்சு சாறு வைட்டமின் சி, ஃபோலிக் அமிலம், பொட்டாசியம் மற்றும் தாவர வேதிப்பொருட்கள் ஆகியனவற்றைக் கொண்டுள்ளது. இருப்பினும் பல பழச்சாறுகள் கோகோ கோலாவை விட 50% சர்க்கரைச் சத்தை அதிகமாகக் கொண்டுள்ளன. உதாரணமாக திராட்சை சாற்றில் 50% அதிகமான பிரக்டோசு சர்க்கரை உள்ளது.  
புற்று நோயை அதிகரிக்கச் செய்யும் என்பதற்கான ஆதாரங்கள் தெளிவற்று உள்ளன.
சில பழச்சாறுகளில் அத்தியாவசியமான அவற்றிலுள்ள நார்ச்சத்துகள் வடிகட்டப்பட்டு விடுகின்றன. சில பழச்சாறுகளில் உணவுக் கூட்டுப் பொருள்கள் சேர்க்கப்பட்டு பயன்படுத்தப்படுகின்றன. சில சாறுகள் அருந்துவதால் நீரிழிவு நோய் அதிகரிப்புக்கும் எடை அதிகரிப்புக்கும் வழிவகுக்கின்றன.
# விக்கிப்பீடியா:விக்கிதானுலாவி

**விக்கிதானுலவி** (***A**uto**W**iki**B**rowser*) என்பது முழுமையான அல்லது குறைவான தானியக்கம் செய்ய பயன்படும் விக்கிப்பீடியா தொகுப்பான் கருவி ஆகும். இது மைக்ரோசாஃப்டு விண்டோஸ் இயக்குதளங்களில் மட்டுமே இயங்கும் (2000/XP,...) இது இயங்கும் திறனுடையது. திரும்பத் திரும்பச் செய்ய வேண்டிய களைப்பூட்டும் வேலைகளை, இது எளிதாக்குகிறது.
# விக்கிப்பீடியா:விக்கிதானுலாவி

## பயன்பாடு

### முறை

ஆங்கில விக்கிப்பீடியாவில் இதைப் பயன்படுத்த அனுமதி பெற வேண்டும். தமிழ் விக்கிப்பீடியாவிற்கு தற்போதைக்கு அனுமதி தேவையில்லை. எனினும் அதிக அளவு பயன்படுத்தும், ஒத்தாசை பக்கத்தில் அணுகி, உங்களது திட்டஇலக்கை வரையறைத்து, பிறரின் ஆலோசனைகளையும் பெற்று செயற்பட, பரிந்துரைக்கிறோம்.
# விக்கிப்பீடியா:விக்கிதானுலாவி

## பயன்பாடு

### செயல்முறை

இது இண்டர்நெட் எக்சுபுளோரர் உலாவியின் பின்புல நிரலாக்கத்தைக் கொண்டு, செயற்பட சி# என்ற கணிய நிரலாக்கமொழியால் எழுதப்பட்டு, மேம்படுத்தப்படுகிறது. இது செவ்வனே இயங்க, சில முன் நிறுவல்கள், நீங்கள் பயன்படுத்தும் விண்டோசு இயக்குதளத்திற்கு ஏற்ப தேவைப்படுகிறது. பெரும்பாலும் விண்டோசு 7 இயக்குதளத்திற்கு பிறகு வந்தவைகளில், எந்த முன்நிறுவலும் தேவைப்படாது.
# விக்கிப்பீடியா:விக்கிதானுலாவி

## பயன்பாடு

### பயனர் கையேடு

#### பதிவிறக்கம்

இணையத்தின் **<mark>இப்பகுதியில் இருந்து</mark>**, இந்த பயன்பாட்டு மென்பொருளை பதிவிறக்கம் செய்து கொள்ளவும். பதிவிறக்கப் பகுதியில் புதிய பதிப்பை பச்சைநிற ஆழியை(button) அழுத்திப் பெறவும். ஏனெனில், அங்கு முந்தையப் பதிப்புகளையும் காண இயலும். உங்களிடம் முந்தையப் பதிவுகள் இருப்பின், அதன் உதவி தத்தல் வழியாகவும் புதிய பதிப்பினை மேம்படுத்திக் கொள்ளலாம். நீங்கள் தற்போது பயன்படுத்தும் பதிப்புக்கு அடுத்த பதிப்பு உருவானால், புதியபதிப்பை பதிவிறக்கம் செய்து கொள்ள, அச்செயலியே கட்டாயப்படுத்தும்.
# விக்கிப்பீடியா:விக்கிதானுலாவி

## பயன்பாடு

### பயனர் கையேடு

#### திட்டத்தேர்வு

இக்கருவி விக்கிமீடியத் திட்டங்கள் அனைத்திலும், பல மொழிகளிலும் செயற்பட வல்லது. ஆனால், மேலும், மீடியாவிக்கி மென்பொருளை அடிப்படையாகக் கொண்டு இயங்கும் அனைத்து இணையதளங்களிலும் செயற்பட வல்லது. எனவே, ஒரு நேரத்தில், ஒரேயொரு மொழியில் அமைந்த, ஒருவிக்கிமீடியத்திட்டத்திற்கு மட்டுமே பயன்படுத்த இயலும் என்பதை மறவாதீர்.எந்த விக்கிமீடியத்திட்டத்தில், எந்த மொழியில் பயன்படுத்தப் போகிறீர்கள் என்பதை முதலில் முடிவு செய்து கொண்டு, அதற்கேற்ப நீங்கள் இந்த கருவியை, அமைத்துக் கொள்ளவேண்டும்.
# விக்கிப்பீடியா:விக்கிதானுலாவி

## பயன்பாட்டு விதிகள்

செய்யப்படும் ஒவ்வொரு தொகுப்பிற்கும் நீங்களே பொறுப்பு. வழமையாக திருத்தம் செய்வது போல, ஒவ்வொரு திருத்தத்தையும் மதிப்பாய்வு செய்வீர்கள் என்று எதிர்பார்க்கப்படுகிறது. வேகமாக இருப்பதனால் தரம் குறைவடையச் செய்யாதீர்கள். சேமிப்பதற்கு முன் அனைத்து மாற்றங்களையும் மதிப்பாய்வு செய்யுங்கள்.  
அனைத்து விக்கிபீடியா வழிகாட்டுதல்களுக்கும் கொள்கைகளுக்கும் பொதுவான நடைமுறைகளுக்கும் கட்டுப்படுங்கள்.  
இதன் மூலம் சர்ச்சைக்குரிய திருத்தங்கள் செய்ய வேண்டாம். பொருத்தமான இடத்தில் (ஆலமரத்தடி, விக்கித் திட்டம்) சர்ச்சைக்குரிய மாற்றங்களுக்கு ஒருமித்த கருத்தைத் தேடுங்கள்.  
"துணிவு கொள்" என்பது ஒருமித்த கருத்து இல்லாத, பாரிய அளவிலான திருத்தம் செய்யலாம் என்று பொருள் அல்ல. மாற்றுக் கருத்து இருந்தால், விக்கிதானுலாவி மூலம் பெரிய அளவில் திருத்தங்கள் செய்ய விரும்பும் பயனர் விக்கிச் சமூகத்தின் ஒருமித்த கருத்தைப் பெற வேண்டும்.  
முக்கியமற்ற அல்லது பொருத்தமற்ற திருத்தங்களைச் செய்ய வேண்டாம். குறிப்பிடத்தக்க தாக்கத்தை ஏற்படுத்தாத ஒரு திருத்தம் பொதுவாக ஒரு சிறிய திருத்தமாக கருதப்படுகிறது. சந்தேகம் இருந்தால், அல்லது மற்ற பயனர்கள் இந்த விதியின் அடிப்படையில் திருத்தங்கள் செய்வதை எதிர்த்தால், மேலும் இதே போன்ற திருத்தங்களைச் செய்வதற்கு முன் பொருத்தமான இடத்தில் ஒருமித்த கருத்தைத் தேட வேண்டும்.
# மைத்திரேயர்

| பெயர்கள் |  |  |
| --- | --- | --- |
| align=சமஸ்கிருதம்: | मैत्रेय
(மைத்ரேய) |  |
| align=பாளி: | மேத்தேய |  |
| align=சீனம் பெயர்: | 彌勒菩薩
(மீலே பூஸா) |  |
| align=ஜப். பெயர்: | 弥勒菩薩
(மொரோகு பொசாட்ஸு) |  |
| align=திபெ. பெயர்: | பிராம்ஸ் பா |  |
| align=கொரிய. பெயர்: | 미륵보살
(மிருக் பொசால்) |  |
| align=தாய் பெயர்: | ศรีอรายะ เมตไตรย์
(ஸ்ரீஆரய மேத்த்ராய்) |  |
| align=Mongolian பெயர்: | Майдар
(மைதார்) | } |  
**மைத்திரேயர்** என்பவர் உலகத்தில் அவதரிக்க போகின்ற வருங்கால புத்தர் ஆவார். இவர் இன்னும் பூரண புத்தநிலையை அடையாத காரணத்தினால் மைத்திரேயர் போதிசத்துவர் என அழைக்கப்படுகிறார்.  
சாக்கியமுனி புத்தருக்கு அடுத்து, இவ்வுலகில் மைத்திரேயர் அவதரித்து பூரண போதி நிலையை அடைந்து உண்மையான தர்மத்தை உபதேசிப்பாரென பௌத்தர்கள் நம்புகின்றனர். தேரவாத, மகாயான, வஜ்ரயான போன்ற அனைத்து பௌத்த மத பிரிவுகளும் மைத்திரேயரின் அவதாரத்தில் நம்பிக்கை வைத்துள்ளன.
# மைத்திரேயர்

## சித்தரிப்பு

**மைத்ரேயவியாகரணா** என்ற சமஸ்கிருத நூலில், மைத்திரேயரின் அவதாரம் நிகழ்ந்தவுடன் உலகில் உள்ள தேவர்கள், மனிதர்கள் மற்றும் அனைத்து உயிர்களும் இவரை வழிபடுவர் எனக் கூறப்பட்டுள்ளது.  
மைத்திரேயர் இரு கால்களும் தரையில் படும் வண்ணம் ஆசனத்தில் அமர்ந்தவராகச் சித்தரிக்கப்படுகிறார். இந்தச் சித்தரிப்பு இவர் இன்னும் பூரண புத்தநிலையை அடையவில்லை என்பதைக் குறிப்பில் உணர்த்துவதாக அமைந்துள்ளது. மேலும் அவர் பிக்ஷுவின் உடைகளுடனோ அரச உடைகளுடனோ காணப்படுகிறார். அவரை போதிசத்துவராகச் சித்தரிக்கப்படும்பட்சத்தில் அவர் அணிகலன்கள் அணிந்து நின்ற கோலத்தில் காட்சி தருகிறார். மேலும் அவரது கைகளில் தர்மசக்கரத்தை ஏந்தியுள்ளார். காந்தாரச் சிற்பங்களின் மைத்திரேயர், மத்திய ஆசிய அரசகுடும்பத்தினரை போல் சித்தரிக்கப்படுகிறார்.
# மைத்திரேயர்

## துஷித உலகம்

மைத்திரேயர் தற்சமயம் துஷித உலகில் இருந்து வருகிறார். மேலும் தியானத்தின் மூலம் அவரை தொடர்புகொள்ள இயலும் என கருதப்படுகிறது. கௌதம புத்தரும் கூட பூமியில் அவதரிப்பதற்கு முன் துஷித உலகில் இருந்தார்.  
பொதுவாக போதிசத்துவர்கள், மனித உலகில் புத்தர்களாக அவதரிப்பதற்கு முன்னர் துஷித உலகத்தில் தங்களுடைய அவதார காலத்திற்காக காத்திருப்பர்.
# மைத்திரேயர்

## மைத்திரேயரின் அவதாரம்

மைத்திரெயரின் அவதாரம், இக்காலத்து புத்தரான கௌதம புத்தரின் போதனைகள் அனைத்தும் மறைந்தபின் நிகழும் என கருதப்படுகிறது. மைத்திரேயரின் அவதாரம் நிகழும் காலகட்டத்தில், தர்மம் என்பதே இந்த உலகத்தில் இருந்து முழுவதுமாக மறைந்திருக்கும். மைத்திரேயர் தன் முன்பிறவியில் செய்த அபரிமிதமான நல்ல கர்மங்களின் காரணமாக, இவ்வுலகில் அவதரித்த ஏழே நாட்களில் போதி நிலை அடைவார் என எதிர்பார்க்கப்படுகிறது.  
மைத்திரேயரின் அவதாரம் நிகழும் காலகட்டத்தை பின்வரும் நிகழ்வுகளால் அறிந்து கொள்ளலாம்.  
- பெருங்கடல்கள் அனைத்தும் மைத்திரேயர் கடக்கும் அளவுக்கு சுருங்கிப்போகும்
- புத்தரின் பிச்சைப் பாத்திரம் துஷித உலகத்துக்கு செல்லும்
- மனிதர்களின் ஆயுள் ஐந்து ஆண்டுகளாக குறைந்துவிடும்
- கௌதம புத்தரின் மீதம் உள்ள அனைத்து உடற்பாகங்களும், போதிகயை சேகரிக்கப்பட்டு எரிக்கப்பட்டு விடும்  
மைத்திரேயர் அவருடைய போதனைகளால் தர்மசக்கரத்தை மீண்டும் சுழல வைப்பார். மறைந்த தர்மத்தை உபதேசித்து, அனைத்து உயிர்களும் நற்கதி அடைய வழிவகுப்பார்.
# மைத்திரேயர்

## தோற்றம்

**மைத்திரேயர்** என்ற சொல் **மைத்ரீ** என்ற வடமொழி சொல்லில் இருந்து பிறந்தது. மைத்ரீ என்றால் அன்பு என்று பொருள் (மித்திரன் என்ற சொல்லை கவனிக்க).  
மைத்திரேயர் குறித்த கருத்துக்கள் முதன்முதலில் சகவத்தி சூத்திரம் என்ற பாளி சூததிரத்தில் காணப்படுகிறது. தேரவாத பௌத்தத்தினர் நம்பும் ஒரே போதிசத்துவர் மைத்திரேயரே ஆவார்.  
மைத்திரேயரின் தோற்றம் இந்து மதத்தின் கல்கி அவதாரதத்துடன் ஒத்து இருப்பதை கவனிக்கலாம். எனவே சிலர் மைத்திரேயரின் தோற்றம் கல்கி அவதாரத்தில் இருந்து என கருதுகின்றனர்.
# மைத்திரேயர்

## மைத்திரேயராக நம்பப்படுபவர்கள்

சிரிக்கும் புத்தராக சித்தரிக்கப்படும் புடாய் என்ற சீன பௌத்த துறவி மைத்திரேயரின் அம்சமாக மக்களால் கருதப்படுகிறார்.  
சரித்திரத்தில் மேலும் பலர் தங்களை மைத்திரேயரின் அவதரங்களாக அறிவித்துக்கொண்டன, ஆனால் எவரையும் மக்களோ பௌத்த சங்கமோ அங்கீரிக்கவில்லை.
# குளிர்களி

**குளிர்களி** (ஐஸ்கிரீம்) அல்லது **பனிக்கூழ்** என்பது பால், கிறீம் போன்ற பாற் பொருட்கள் மற்றும் நிறமூட்டிகள், சுவையூட்டிகள் ஆகியன கலந்து தயாரிக்கப்படும் குளிரூட்டப்பட்ட சிற்றுண்டியாகும். இக்கலவை குளிரூட்டப்படும்போது பனிக் கட்டிகள் உருவாவதைத் தடுக்க மெதுவாகக் கலக்கப்படும். பாற்பொருட்கள் இன்றிச் சோயாப் பால் போன்றவற்றைப் பயன்படுத்தியும் குளிர்களி தயாரிக்கப்படுகிறது. குளிர்களி வனிலா, சொக்லேற், ஸ்ரோபரி போன்ற சுவைத் தன்மைகளுடன் தயாரிக்கப்படுகிறது.
# வார்ப்புரு:Latest preview release/மொஸிலா பயர்பாக்ஸ்

<noinclude>
**Do not update the template if the new version is only listed in the FTP servers, wait for the Mozilla website to be updated at , or .**  
➔ "**பயர்பாக்ஸ்**" கட்டுரைக்கு மீளத் திரும்பவும்.
</noinclude>
# புத்தத்தன்மை

பௌத்தத்தில் **புத்தத்தன்மை**(சமஸ்கிருதம்:*புத்தத்துவம்*, பாளி:*புத்தத்த*, அல்லது (இரண்டிலும்) *புத்தபாவம்*) என்பது முற்றிலும் போதியினை உணர்ந்த நிலையினை குறிக்கும். இந்நிலையை சம்யக்சம்போதி என அழைப்பர், அதாவது பரிபூரண போதிநிலை ஆகும். இந்நிலையினை அடைந்த ஒருவரை **புத்தர்** என அழைப்பர்.
# புத்தத்தன்மை

## சொல் விளக்கம்

பாளி சூத்திரங்களிலும் மற்றும் தேரவாதத்திலும், **புத்தர்** என்ற சொல், எவருடைய உபதேசத்தினையும் பெறாமல் சுயமாக போதியினை உணர்ந்தவர்களே *புத்தர்கள்* என அழைக்கப்படுகின்றனர். இவர்களின் போதனையினால் போதியினை உணர்ந்தவர்கள் அருகதர் என அழைக்கப்படுகின்றனர். இந்த பெயர் புத்தர்களும் உரியது என்பது குறிப்பிடத்தக்கது. மகாயான பௌத்தத்தில் **புத்தர்** என்பது முழுமையாக ஞானம் பெற்றுப் போதி நிலையை அடைந்த எவரையும் குறிக்கும். ஆகவே, *அருகன்களும்* ஒருவகையில் புத்தர்களாக கருதவேண்டிவந்தாலும் பல்வேறு காரணங்களுக்காக இவர்கள் மகாயானத்தில் முழுமையான புத்தர்களாக கருதப்படுவதில்லை. இவர்கள் நிர்வாண நிலை அடைந்த போதிலும், மற்றவர்களுக்கு போதிக்கும் திறன் இல்லாததால் இவர்களை மகாயானம் பொதுவாக புத்தர்களாக ஏற்றுக்கொள்வதில்லை.  
பௌத்தர்கள் கௌதம புத்தரை மட்டுமே ஒரே புத்தராகக் கருதவில்லை. பாளிச் சூத்திரங்களில் சாக்கியமுனி புத்தருக்கு முன் அவதரித்த 28 புத்தர்கள் குறித்த விவரங்கள் தரப்பட்டுள்ளன. மகாயான பௌத்தம் இதை இன்னும் விரிவாகி, அமிதாப புத்தர், மருத்துவ புத்தர் எனப் பல்வேறு புத்தர்களை தன்னுள் இணைத்துக்கொண்டது. அனைத்து பௌத்த பிரிவுகளும் மைத்திரியேரே அடுத்த புத்தர் என ஒன்று சேர்ந்து நம்புகின்றன.
# புத்தத்தன்மை

## புத்தர்களின் வகைகள்

பாளிச் சூத்திரங்களில் இரண்டுவகையான புத்தர்களே கூறப்பட்டுள்ளனர், ஆனால் உரைகளில் மூன்றாவது வகைப் புத்தரும் சேர்த்துக்கொள்ளப்பட்டுள்ளார்.  
1. **சம்யக்சம்புத்தர்கள் (संयक्संबुद्ध)**: இவர்கள் சுயமாக போதிநிலையை உணர்ந்தவுடன், மற்றவர்கள் நற்கதி அடைவதற்காக மக்களுக்குப் தர்மத்தை போதிப்பர். உலகத்தில் தர்மம் முற்றிலும் மறைந்த நிலையில், இவர்கள் மீண்டும் தர்மத்தினை உபதேசிப்பர். சம்யகசம்புத்தர்கர்கள் தோன்றும் போது, உலகில் ஏனைய புத்தர்களின் போதனைகள் முற்றிலும் மறைந்திருக்கும். எனவே இவர்கள் தர்மத்தினையும் போதி நிலை எய்துவதற்கான வழியையும் சுயமாக தெரிந்துக்கொள்வர்.  
1. **பிரத்யேகபுத்தர் (प्रत्येकबुद्ध)**: இவர்களை *மௌன புத்தர்கள்* எனவும் அழைப்பர். சம்யக்சம்புத்தர்களைப் போலவே சுயமாக போதியினை உணர்ந்திருப்பினும், மற்றவர்களுக்குத் தர்மத்தை உபதேசிக்கும் இயல்பு இவர்களிடத்தில் இல்லை. எனினும் ஒழுக்கமான வாழ்வு வாழ்வதற்கா வழிமுறைகளை இவர்கள் கூறலாம்  
சில பாளி உரைகளில் மூன்றாம வகை புத்தர்களாக **ஸ்ராவபுத்தர்கள்** கூறப்படுகின்றனர். சம்யக்சம்புத்தர்களின் போதனையினால் புத்தநிலையை அடைந்தவர்கள் ஸ்ராவக புத்தர்கள் ஆவர். இவர்கள் பாளி சூத்திரங்களில் *அருகதர்* என அழைக்கப்படுகின்றனர். இவர்களை **அனுபுத்தர்** எனவும் அழைப்பர். இவர்களே புத்தர்களின் போதனைகளால் போதிநிலை அடைந்ததினால், புத்தரின் போதனைகள் முற்றிலும் மறைந்த நிலையில் இவர்கள் தோன்ற மாட்டார்கள். இவர்கள் மற்றவர்களையும் போதிநிலை இட்டுச்செல்ல முடியும்
# புத்தத்தன்மை

## புத்தரின் இயல்புகள்

### ஒன்பது சிறப்பியல்புகள்

1. அருகதர் (अर्हत) - நிர்வாண நிலை அடைந்தவர்
1. சம்யக்சம்புத்த (संयक्संबुद्ध) - பரிபூரணமான போதி நிலை அடைந்தவர்
1. வித்யாசரணசம்பன்ன (विद्याचरणसंपन्न) - அறிவு மற்றும் நடத்தையில் பூரணமானவர்
1. சுகத (सुगत) - सु - गत நன்றாக சென்றவர்
1. அனுத்தரலோகவித் (अनुत्तरलोकविद्) - அனைத்து உலகங்களையும் அறிந்தவர்
1. அனுத்தரபுருஷசாரதி (अनुत्तरपुरुषदम्यसारति) - அனைத்து மனிதர்களுக்கு ம் சாரதி(வாழக்கை வழிநடத்தும் பொருட்டு)
1. சாஸ்திருதேவமனுஷ்யாணாம் (शास्तृदेवमनुष्याणां) - தேவர்கள் மற்றும் மனிதர்களின் ஆசிரியர்
1. புத்த (बुद्द) - போதியை உணர்ந்தவர்
1. பகவத் (भगवत्) - புனிதமானவர், மரியாதைக்குரியவர்
# புத்தத்தன்மை

## புத்தரின் இயல்புகள்

### மனத்தெளிவு

அனைத்து பௌத்த பிரிவினரும், **புத்தர்** மனதால் மிகவும் தூய்மையானவர் என கருதுகின்றனர். அவருடைய மனம் ஆசை, பகைமை, அறிவின்மை போன்றவற்றுக்கு அப்பாற்பட்டது. புத்தர் சம்சாரத்திலிருந்து முற்றிலும் விடுப்பட்டவர். வாழ்க்கையின் நிலையின்மையைத் தானும் புரிந்து கொண்டு மற்றவர்களுக்கும் அதை போதித்து மக்களுக்கு நற்கதி காட்டுபவர்.
# புத்தத்தன்மை

## புத்தரின் இயல்புகள்

### பாளி சூத்திரங்கள்

பாளிச் சூத்திரங்களில் புத்தரின் மனித இயல்புகளே மெச்சப்படுகின்றன. புத்தர் அளவற்ற மன ஆற்றல் பெற்றவராகக் கருதப்படுகிறார். புத்தரின் மனம் மற்றும் உடலும் கூட நிலையற்றவைதான், இருந்தாலும் புத்தர் அந்த நிலையற்ற தன்மையை புரிந்துப் கொண்டவராக உள்ளார். தர்மத்தின் மாற்றமில்லாத தன்மையை முற்றிலும் அறிந்தவராக உள்ளார். இவையே தேரவாத பௌத்தம் மற்றும் ஆதிகால பௌத்த பிரிவுகளின் கருத்துகளாகும்.  
புத்தர்களின் தெய்வீக ஆற்றல்கள் பாளிச் சூத்திரங்களில் கூறப்பட்டிருப்பினும், தேரவாத பௌத்தம் அவர்களது மனித இயல்புகளுக்கு முதன்மை அளிக்கிறது. அழிவற்ற புத்தர் என்ற தத்துவம் ஆங்காங்கு பாளி சூத்திரங்களில் காணப்படுகிறது.
# புத்தத்தன்மை

## புத்தரின் இயல்புகள்

### அழிவற்ற புத்தர்

மகாயான பௌத்ததில், புத்தர் அழிவற்றவர். தர்மகாய உருவத்தை கொண்டவர். எல்லாவற்றிற்கும் அப்பாற்பட்ட ஒருவராக அவர் கருதப்படுகிறார். புத்தர் அனைத்தையும் அறிந்தவராய், எங்கும் நிறைந்திருப்பவராய் கருதப்படுகிறார். புத்தர்களது தெய்வீக தன்மைகள் பல்வேறு மஹாயான சூத்திரங்களில் விரிவாகக் கூறப்பட்டுள்ளது.
# புத்தத்தன்மை

## புத்தரை கடவுளாக கருதுதல்

பௌத்த அறிமுகமில்லாதோர், புத்தரைப் பௌத்தர்களின் 'கடவுள்' எனத் தவறுதலாக நினைத்துவிடுகின்றனர். எனினும், பௌத்தம் நாத்திக கொள்கையுடையது, கடவுள் என்ற கருத்து பௌத்தத்தில் இல்லை. புத்தர் என்றவர் உயிர்களின் நற்கதிக்கான ஒரு வழிகாட்டி மட்டுமே. அனைத்தையும் படைத்தவர், கட்டுப்படுத்தக்கூடியவர் என்ற நிலையில் 'கடவுள்' என்ற தத்துவம் பௌத்தத்தில் இல்லை. பௌத்தத்தில் அனைத்துக்கும் காரணம் கர்மமே ஒழிய கடவுள் இல்லை.  
மகாயான பௌத்தத்தில் புத்தரைக் கடவுளைப் போன்ற ஒரு நிலையில் கருதி அவரை வழிபடுகின்றனர். புத்தர் அனைத்தும் அறிந்தவராய், எங்கும் நிறைந்திருப்பவராய் மகாயான சூத்திரங்கள் புத்தரைக் குறித்துத் தெரிவிக்கின்றன. இந்தச் சித்தரிப்பு 'கடவுள்' என்ற ஒன்றை ஒத்து இருந்தாலும், வேறு சில மதங்களின் கடவுள் என்பவர் உலகத்தை படைத்து, காத்து, அழிப்பவர் என்ற நிலையில் இருந்து மிகவும் வேறுபட்டது.
# புத்தத்தன்மை

## புத்தர்களின் சித்தரிப்பு

புத்தர்கள் சிலைகளாகவோ இல்லை ஓவியங்களாகவோ சித்தரிக்கப்படுகின்ற்னர். புத்தர்கள் கீழ்க்கண்ட நிலைகளில் காணப்படுகின்றனர்.
- அமர்ந்த நிலை
- படுத்த நிலை
- நின்ற நிலை
- மெலிந்த நிலை
# புத்தத்தன்மை

## புத்தர்களின் சித்தரிப்பு

### குறியீடுகள்

புத்தர்களைக் குறித்த பெரும்பாலான சித்தரிப்புகளில், அவர்களுடைய போதிநிலையினைக் குறிக்கச் சில சிறப்புக் குறியீடுகள் பயன்படுத்தப்படுகின்றன. இதில் பிராந்திய வேறுபாடுகள் இருப்பினும், கீழ்க்கண்ட இரு குறியீடுகளை அனைத்துச் சித்தரிப்புகளிலும் காணலாம்.  
- உச்சந்தலையில் புடைப்பு
- நீளமான செவிகள்  
பாளிச் சூத்திரங்களிலும் இவ்வாறாக புத்தரின் 32 குறியீடுகள் விவரிக்கப்பட்டுள்ளன.
# புத்தத்தன்மை

## புத்தர்களின் சித்தரிப்பு

### முத்திரைகைள்

ஒவ்வொரு புத்தருக்கும் ஒரு குறிப்பிடத்தக்க முத்திரையும் ஆசனமும் இருக்கும். வஜ்ர முத்திரையை தென் - கிழக்காசிய நாடுகளில் பெரும்பான்மையாகக் காணலாம். வரத முத்திரை, அபய முத்திரை பொதுவாக அனைத்துப் புத்தர்களாலும் காட்டப்படுகிறது. சில நேரங்களில் புத்தர்களை அவர்களுடைய முத்திரையை வைத்துதான் இனம் காண்பர்.
# அரியலூர் மாவட்டம்

**அரியலூர் மாவட்டத்தில் உள்ள புகழ்பெற்ற, கங்கைகொண்ட சோழபுரம் கோவில், சோழகங்கம் ஏரி, அரியலூர் கோதண்டராமசாமி கோயில், திருமழபாடி வைத்தியநாதர் கோயில்**  
| - | அரியலூர் மாவட்டம்:அமைந்துள்ள இடம் |  |
| --- | --- | --- |
| **ஆள்கூறுகள்:** |  |  |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | அரியலூர் |  |
| **பகுதி** | மத்திய மாவட்டம் |  |
| **ஆட்சியர்** | திரு. பொ.
இரத்தினசாமி, இ. ஆ. ப |  |
| '''காவல்துறைக்
கண்காணிப்பாளர்''' | மருத்துவர். தீபக் சிவாச்,
இ.கா.ப. |  |
| **நகராட்சிகள்** | 2 |  |
| **வருவாய் கோட்டங்கள்** | 2 |  |
| **வட்டங்கள்** | 4 |  |
| **உள்வட்டங்கள்** | 15 |  |
| **பேரூராட்சிகள்** | 2 |  |
| **ஊராட்சி ஒன்றியங்கள்** | 6 |  |
| **ஊராட்சிகள்** | 201 |  |
| **வருவாய் கிராமங்கள்** | 195 |  |
| **சட்டமன்றத் தொகுதிகள்** | 3 |  |
| **மக்களவைத் தொகுதிகள்** | 1 |  |
| **பரப்பளவு** | **மொத்தம்**: 1,940.00 ச.கி.மீ
**ஊரகம்**: 1886.69 ச.கி.மீ
**நகர்ப்புறம்**: 53.31 ச.கி.மீ |  |
| **மக்கள் தொகை**
(2011) | **மொத்தம்**: 7,54,894
**ஆண்கள்**: 3,74,703
**பெண்கள்**: 3,80,191 |  |
| '''அலுவல்
மொழி(கள்)''' | தமிழ் |  |
| **நேர வலயம்** | இசீநே
(ஒசநே+5:30) |  |
| **அஞ்சல் குறியீடு** | 608 XXX, 621 XXX |  |
| '''தொலைபேசிக்
குறியீடு''' | 04329 |  |
| **வாகனப் பதிவு** | TN 61 |  |
| **கல்வியறிவு** | 71.34% |  |
| **இணையதளம்** | ariyalur | } |  
**அரியலூர் மாவட்டம்** (*Ariyalur district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் அரியலூர் ஆகும். இந்த மாவட்டம் 1,940.00 ச.கி.மீ பரப்பளவைக் கொண்டுள்ளது.  
சோழ மன்னர்களில் ஒருவரான, இராஜேந்திர சோழனால் கட்டப்பட்ட கங்கைகொண்ட சோழபுரம், இந்த மாவட்டத்தில் அமைந்துள்ள யுனெஸ்கோ உலகப் பாரம்பரியக் களமாகும். பிரம்மாண்டமான முதுகெலும்பில்லாத உயிரினங்கள் மற்றும் தாடை மீன்களின் பல புதைபடிவங்கள், டைனோசர் முட்டைகள் போன்றவை இங்கு கண்டுபிடிக்கப்பட்டுள்ளன. புதைபடிவங்களை பாதுகாப்பதற்கு கீழப்பழூரில் ஒரு ஆன்-சைட் அருங்காட்சியகம் அமைக்கப்பட்டுள்ளது. அரியலூர் மாவட்டத்தில், சிமெண்ட் தொழிற்சாலைகள் அதிகளவில் உள்ளது.
# அரியலூர் மாவட்டம்

## வரலாறு

சனவரி 1, 2001-இல் பெரம்பலூர் மாவட்டத்தின் சில பகுதிகளைக் கொண்டு உருவாக்கப்பட்டது. ஆனால் மார்ச் 31, 2002இல் அண்ணா திராவிட முன்னேற்றக் கழக ஆட்சியில் பொருளாதாரத்தை காரணம் கூறி அரியலூர் மாவட்டம் மீண்டும் பெரம்பலூர் மாவட்டத்துடன் இணைக்கப்பட்டது. பின்னர் மீண்டும் மக்கள் தொகையை ஏற்று கொண்டு பெரம்பலூர் மாவட்டத்தில் இருந்து இரண்டாக பிரித்து தமிழகத்தின் 31-வது மாவட்டமாக அரியலூர் மாவட்டம் நவம்பர் 23, 2007இல் திராவிட முன்னேற்றக் கழக ஆட்சியில் உருவாக்கப்பட்டது.
# அரியலூர் மாவட்டம்

## மாவட்ட நிர்வாகம்

### மாவட்ட வருவாய் நிர்வாகம்

இம்மாவட்டத்தில் அரியலூர், உடையார்பாளையம் ஆகிய 2 வருவாய் கோட்டங்களும், அரியலூர், செந்துறை, உடையார்பாளையம், ஆண்டிமடம் ஆகிய 4 வருவாய் வட்டங்களும், 15 உள்வட்டங்களும், 195 வருவாய் கிராமங்களும் கொண்டது.
# அரியலூர் மாவட்டம்

## மாவட்ட நிர்வாகம்

### உள்ளாட்சி மற்றும் ஊரக வளர்ச்சி நிர்வாகம்

இம்மாவட்டம் 12 உறுப்பினர்கள் கொண்ட ஒரு மாவட்ட ஊரக வளர்ச்சி முகமையும், 6 ஊராட்சி ஒன்றியங்களும், 201 கிராம ஊராட்சிகளும், 2 நகராட்சிகளும், 2 பேரூராட்சிகளையும் கொண்டுள்ளது.
# அரியலூர் மாவட்டம்

## மாவட்ட நிர்வாகம்

### உள்ளாட்சி மற்றும் ஊரக வளர்ச்சி நிர்வாகம்

#### நகராட்சிகள்

1. அரியலூர்
1. ஜெயங்கொண்டம்
# அரியலூர் மாவட்டம்

## மாவட்ட நிர்வாகம்

### உள்ளாட்சி மற்றும் ஊரக வளர்ச்சி நிர்வாகம்

#### பேரூராட்சிகள்

1. உடையார்பாளையம்
1. வரதராஜன்பேட்டை
# அரியலூர் மாவட்டம்

## மாவட்ட நிர்வாகம்

### உள்ளாட்சி மற்றும் ஊரக வளர்ச்சி நிர்வாகம்

#### ஊராட்சி ஒன்றியங்கள்

1. செந்துறை ஊராட்சி ஒன்றியம்
1. ஆண்டிமடம் ஊராட்சி ஒன்றியம்
1. ஜெயங்கொண்டம் ஊராட்சி ஒன்றியம்
1. அரியலூர் ஊராட்சி ஒன்றியம்
1. தா. பழூர் ஊராட்சி ஒன்றியம்
1. திருமானூர் ஊராட்சி ஒன்றியம்
# அரியலூர் மாவட்டம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, 1,940 சதுர கிலோ மீட்டர் பரப்புள்ள அரியலூர் மாவட்டத்தின் மொத்த மக்கள் தொகை 754,894 ஆக உள்ளது. அதில் ஆண்கள் 374,703 ஆகவும் பெண்கள் 380,191 ஆகவும் உள்ளனர். பாலின விகிதம் ஆயிரம் ஆண்களுக்கு 1015 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டரில் 389 பேர் என்ற வீதம் வாழ்கின்றனர். இம்மாநிலத்தின் சராசரி படிப்பறிவு 71.34% ஆகவும், ஆண்களின் படிப்பறிவு 81.23% ஆகவும், பெண்களின் படிப்பறிவு 61.74% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 81,187 ஆக உள்ளது. மக்கள்தொகை வளர்ச்சி விகிதம் 8.54% ஆக உள்ளது.
# அரியலூர் மாவட்டம்

## மக்கள் வகைப்பாடு

### சமயம்

இம்மாவட்டத்தில் இந்து சமயத்தவரின் மக்கள்தொகை 708,397 (93.84 %) ஆகவும், இசுலாமிய மக்கள்தொகை 7,942 (1.05 %) ஆகவும், கிறித்தவ சமயத்தினரின் மக்கள்தொகை 37,403 (4.95 %) ஆகவும், சீக்கிய மக்கள்தொகை 104 (0.01 %) ஆகவும், பௌத்த சமய மக்கள்தொகை 88 (0.01 %) ஆகவும், சைன சமய மக்கள்தொகை 65 (0.01 %) ஆகவும், பிற சமயத்து மக்கள்தொகை 42 (0.01 %) ஆகவும் மற்றும் சமயம் குறிப்பிடாதவர்கள் மக்கள்தொகை 853 (0.11 %) ஆகவும் உள்ளது.
# அரியலூர் மாவட்டம்

## அரசியல்

### சட்டமன்றம்

இம்மாவட்டத்தில் அரியலூர், குன்னம், ஜெயங்கொண்டம் என மூன்று சட்டமன்றத் தொகுதிகளை கொண்டது.  
| 1 | அரியலூர் | கே. சின்னப்பா | திமுக |  |
| --- | --- | --- | --- | --- |
| 2 | ஜெயங்கொண்டம் | கே. எஸ். கே. கண்ணன் | திமுக |  |
| 3 | குன்னம் <small>(சில பகுதிகள்)</small> | எஸ். எஸ். சிவசங்கர் | திமுக | } |
# அரியலூர் மாவட்டம்

## அரசியல்

### மக்களவை

இம்மாவட்டப் பகுதிகள் சிதம்பரம் மக்களவைத் தொகுதியில் உள்ளது.  
| 1 | சிதம்பரம் | தொல். திருமாவளவன் | விசிக | } |
| --- | --- | --- | --- | --- |
# அரியலூர் மாவட்டம்

## பொருளாதாரம்

இங்கு சுண்ணாம்புக் கல் மிகுதியாக கிடைப்பதால் இங்கு தமிழகத்திலேயே அதிகமான எண்ணிக்கையில் சிமெண்ட் ஆலைகள் உள்ளன. இதனால் அரியலூர் *சிமெண்ட் சிட்டி* (Cement city) என்றும் பரவலாக அழைக்கப்படுகிறது.  
சிமெண்ட் தவிர நிலக்கரி அதிக அளவில் கிடைக்கிறது. தமிழகத்தில் நெய்வேலிக்கு அடுத்தபடியாக ஜெயங்கொண்டம் பகுதியில் அதிக அளவில் படிமங்களாகக் கிடைக்கிறது, இதனையடுத்து தமிழக அரசும் ஜெயங்கொண்டம் அனல் மின்நிலைய திட்டம் என்ற ஒரு திட்டத்தை ஆரம்பித்து அதற்கான பூர்வாங்கப் பணிகளை மேற்கொண்டு வருகின்றது. இது தவிர இம்மாவட்டத்தில் செம்மண் மிகுந்து காணப்படுவதால் முந்திரி அதிக அளவில் பயிரிடப்படுகிறது.
# அரியலூர் மாவட்டம்

## புவியியல்

1. இம்மாவட்டத்தின் மூன்று முக்கிய நதிகளாவன : கொள்ளிடம், மருதையாறு, வெள்ளாறு.
1. இம்மாவட்டத்தின் மூன்று முக்கிய நகரங்கள் : அரியலூர், உடையார்பாளையம், ஜெயங்கொண்டம்.
# அரியலூர் மாவட்டம்

## புவியியல்

### எல்லைகள்

- வடக்கு வடகிழக்கு மற்றும் கிழக்கில் : கடலூர் மாவட்டம்
- தெற்கு மற்றும் தென்கிழக்கில் : தஞ்சாவூர் மாவட்டம்
- தென்மேற்கே : திருச்சிராப்பள்ளி மாவட்டம்
- மேற்கு மற்றும் வடமேற்கில் : பெரம்பலூர் மாவட்டம்
# அரியலூர் மாவட்டம்

## வேளாண்மை

இம்மாவட்டத்தினுடைய பொருளாதாரத்தில் வேளாண்மைத் தொழில், முக்கிய பங்காக தொடர்ந்து இருந்து வருகிறது. இம்மாவட்டத்தின் எழுபது சதவிகித மக்கள் வேளாண்மை அல்லது அது சார்ந்தத் தொழில்களைச் செய்து வருகின்றனர். தமிழ்நாட்டில் ஏழு பெரிய வேளாண் காலநிலை மண்டலங்களாக வகைப்படுத்தப்பட்டுள்ளது. இம்மாவட்டம் மண்டல எண் -V எனக் குறியீடு தரப்பட்டுள்ளது. அதாவது காவிரி டெல்டா மண்டலம் (CDZ). வெப்பநிலை அதிகபட்சமாக 38℃-லிருந்து குறைந்தபட்சமாக 24℃ வரை நிலவி வருகிறது.
# அரியலூர் மாவட்டம்

## வேளாண்மை

### பரப்பளவு

இம்மாவட்டத்தின் மொத்த பரப்பு, 1,949.31 சதுர கிலோ மீட்டராகும். அதில் மொத்த பயிர் பரப்பானது 1.118 இலட்சம் எக்டேராகும். சராசரி வருடாந்திர மழை அளவானது 954 மி.மீ ஆகும். இந்நிலப்பரப்பில் 45136 எக்டேர் நீர் பாசன வசதிப் பெறுகிறது. காவிரியின் கிளைகள் வழியாக 10389 எக்டேர் திருமானூர், தா. பழூர் மற்றும் ஜெயங்கொண்டம் வட்டாரம் பாசனம் பெறுகின்றது. மீதமுள்ள 66738 எக்டேர், மழை நீரை சார்ந்த மானாவாரி (மழை நீரை மட்டுமே சார்ந்த வேளாண்மை) பகுதிகளாகும்.
# அரியலூர் மாவட்டம்

## வேளாண்மை

### மண் வகைமை

மண்ணின் இயல்பு பெரும்பாலும் களிமண் பாங்காகவும், சிவப்பு நிறமானை மேற்பகுதியும், மஞ்சள் நிறமான அடிப்பகுதியும் காணப்படுகின்றன.
இதன் வேதியியல் தன்மைகளான இரும்புச் சத்து அதிகமும், சுண்ணாம்புக் கல்லும் கலந்துள்ள, செந்நிற களிமண் (Ferruginous red loam) உள்ள நிலத்தின் தன்மை காணப்படுகின்றன. மண்ணின் நடு ஆழத்தில், சிறந்த வடிகால் வசதியும், உப்பும், காரத் தன்மையும் இல்லாமல், காரகாடித்தன்மைச் சுட்டெண் 6.5-லிருந்து 8 வரை காணப்படுகின்றன. அங்ககத் தன்மைகளான, தழைச்சத்துக்களும், மணிச்சத்துக்களும் அளவு குறைந்து இருக்கின்றன. ஆனால், சாம்பல் சத்தும், சுண்ணாம்பும் அளவு அதிகமாகவே காணப்படுகின்றன. செந்துறை, தா. பழூர், ஆண்டிமடம், ஜெயங்கொண்டம் வட்டாரங்களில் செம்மையான சரளைமண் காணப்படுகிறது. திருமானூரிலும், அரியலூர் வட்டாரங்களிலும், கரிசல் மண் அதிகமாகக் காணப்படுகின்றன.  
மண் வளத்தை உயிர் உரங்கள் கொண்டு மேம்படுத்துதல், தேசிய வேளாண்மை வளர்ச்சித் திட்டம், ஒருங்கிணைந்த ஊட்டச்சத்து மேலாண்மை, விதை கிராமத் திட்டம், மண்வள அட்டை இயக்கம், தேசிய எண்ணெய் வித்துக்கள் மற்றும் எண்ணெய் பனை இயக்கம், பசுந்தாள் உரம், தேசிய உணவுப் பாதுகாப்பு இயக்கம், தமிழ்நாடு பருத்திச் சாகுபடி இயக்கம், தேசிய நீடித்த வேளாண்மை இயக்கம், ஒருங்கிணைந்த பூச்சி மேலாண்மைத் தொழில் நுட்பங்கள் போன்றத் திட்டங்களுக்கு முக்கியத்துவம் அளிக்கப்படுகிறது.
# அரியலூர் மாவட்டம்

## வேளாண்மை

### மாநில அரசின் பங்கு

அரியலூர் மாவட்டத்தில் பலவகையான பயிர்கள் சாகுபடி செய்யப்படுவதால் வேளாண் சார்ந்த தொழிற்சாலைகளுக்கு மூலப்பொருட்கள் தேவையைப் பூர்த்தி செய்தல், ஊரக மக்கள் தொகைக்கு வேலை வாய்ப்பினை அளித்தல் ஆகியவையே வேளாண்மைத் துறையின் முக்கிய கொள்கையாகவும், கோட்பாடுகளாகவும் இருப்பதாக தெரிவிக்கப்படுகின்றன. வேளாண் வளர்ச்சித் திட்டங்களை செயல்படுத்துதல், அதற்குரியத் தொழில் நுட்பங்களை கண்டறிதல், அதனை பரப்புதல் ஆகிய செயல் திட்டங்களினால் வேளாண்மை துறை செயற்திட்டத்துடன் செயற்படுகிறது.
# அரியலூர் மாவட்டம்

## வேளாண்மை

### நடுவண் அரசின் பங்கு

இருப்பினும், நடுவண் அரசின் திட்டங்களான, பிரதம மந்திரி கிஸான் சம்மான் நிதி திட்டம் வழியே சொந்த கிராமத்தில் வசிக்காத விவசாயிகளின் பட்டியல்களை காணும் போது, அரியலூர் உள்வட்டம், ஏலாக்குறிச்சி உள்வட்டம், கீழப்பழூர் உள்வட்டம், நாகமங்கலம் உள்வட்டம், திருமானூர் உள்வட்டம், செந்துறை உள்வட்டம், பொன்பரப்பி உள்வட்டம் R.S.மாத்தூர் உள்வட்டம்
உடையார்பாளையம் உள்வட்டம், ஜெயங்கொண்டம் உள்வட்டம், குண்டவெளி உள்வட்டம், சுத்தமல்லி உள்வட்டம், தா.பழூர் உள்வட்டம், ஆண்டிமடம் உள்வட்டம், குவாகம் உள்வட்டம், பல்வேறு வட்டங்களில் குடிபெயர்வு நடைபெற்றுள்ளதை அறிய இயலும்.  
மேலும், பிரதம மந்திரி கிசான் சம்மான் நிதி திட்டத்தின் கீழ் திருத்தப்பட்ட தகுதியற்றோர் பட்டியல் உருவாக்கப்பட்டுள்ளது. அரியலூர் உள்வட்டம், ஏலாக்குறிச்சி உள்வட்டம், கீழப்பழூர் உள்வட்டம், நாகமங்கலம் உள்வட்டம்,திருமானூர் உள்வட்டம், செந்துறை உள்வட்டம், பொன்பரப்பி உள்வட்டம், R.S. மாத்தூர் உள்வட்டம், உடையார்பாளையம் உள்வட்டம், ஜெயங்கொண்டம் உள்வட்டம், குண்டவெளி உள்வட்டம், சுத்தமல்லி உள்வட்டம், தா.பழூர் உள்வட்டம், ஆண்டிமடம் உள்வட்டம், குவாகம் உள்வட்டம் ஆகிய அரியலூர் உள்வட்டங்களுக்கான தனித்தனி பட்டியல்கள் உருவாக்கப்பட்டுள்ளன.
# அரியலூர் மாவட்டம்

## போக்குவரத்து வசதிகள்

### இருப்புப்பாதை

அரியலூர் இரயில் நிலையமானது அரியலூர், பெரம்பலூர், தஞ்சாவூர் ஆகிய மாவட்டங்களில் உள்ள மக்கள் பெருமளவில் பயணிக்கின்றனர். அரியலூர் இரயில் நிலையத்தில் இருந்து தஞ்சாவூர், கும்பகோணம் மற்றும் பட்டுக்கோட்டை ஆகிய நகரங்களுக்கு நேரடி பேருந்து வசதிகள் உள்ளது.  
திருச்சி- சென்னை கார்ட்லைன் உள்ளது. இந்நிலையத்தின் வழியாக திருச்சி - சென்னை எழும்பூர், திருச்சி - மங்களூரு சென்ட்ரல், காரைக்குடி - சென்னை எழும்பூர், சென்னை எழும்பூர் - இராமேஸ்வரம், சென்னை எழும்பூர் - திருநெல்வேலி, சென்னை எழும்பூர் - தூத்துக்குடி, மங்களூரு சென்ட்ரல் - புதுச்சேரி, விழுப்புரம் - திண்டுக்கல், விழுப்புரம்- திருச்சி, திருச்சி - ஹவுரா, நாகர்கோவில் - மும்பை CSMT ஆகிய வழித்தடங்கள், அரியலூர் தொடருந்து நிலையங்களில் பிரதான வழித்தடங்களாகும்.
# அரியலூர் மாவட்டம்

## போக்குவரத்து வசதிகள்

### சாலை

தமிழகத்தின் பல பகுதிகளுக்கும் சாலை மூலம் சென்று வர அரியலூர் மற்றும் ஜெயங்கொண்டம் ஆகிய நகரங்களில் பேருந்துகள் இயக்கப்படுகின்றன. மேலும் தொடருந்து மூலம் சென்று வர அரியலூர் தொடருந்து நிலையம் முக்கிய சந்திப்பாக இருக்கிறது. மேலும் அரியலூர் மாவட்டத்தின் தொடருந்து நிலையங்களான சில்லக்குடி ஒட்டக்கோவில், வெள்ளூர், செந்துறை, ஆர்.எஸ்.மாத்தூர், ஈச்சங்காடு மற்றும் ஈச்சங்காடு (ஹால்ட்) வரை உள்ளது.
# அரியலூர் மாவட்டம்

## சுற்றுலா தளங்கள்

### கங்கைகொண்ட சோழபுரம்

சோழர்களின் பெருமரசை நிறுவிய முதலாம் இராஜராஜ சோழன் மகனான இராசேந்திர சோழனால் உருவாக்கப்பட்டு பிற்காலச் சோழர்களின் தலைநகரமாக விளங்கியது. இங்கு இராஜேந்திர சோழனால் கட்டப்பட்ட சிவாலயம் இன்றும் உள்ளது. அதனை ஐக்கிய நாடுகள் அமைப்பு உலக பாரம்பரிய சின்னமாக அறிவித்தது. கங்கைகொண்ட சோழபுரம் கோயில் தஞ்சாவூர் கோயிலை விட சிறியது, ஆனால் சுத்திகரிக்கப்பட்டுள்ளது. இவை இரண்டும் தென்னிந்தியாவின், மிகப்பெரிய சிவன் கோயில்களில் ஒன்றாகும். இக்கோயில் தஞ்சாவூரிலிருந்து சுமார் 70 கிலோமீட்டர் (43 மைல்) தொலைவில் உள்ளது.
# அரியலூர் மாவட்டம்

## சுற்றுலா தளங்கள்

### வேட்டக்குடி  கரைவெட்டி பறவைகள் சரணாலயம்

தமிழ்நாட்டிலுள்ள மிக முக்கியமான நன்னீர் ஏரிகளுள் ஒன்றாக விளங்குகிறது. மாநிலத்தின் பெரிய ஏரிகளுள் இதுவும் ஒன்று. இந்த ஏரி, மாநிலத்தின் மிக அதிக அளவிலான நீர்ப்பறவைகள் வந்து கூடும் இடமாக பதிவு செய்யப்பட்டிருக்கிறது. இச்சரணாலயத்தில் உள்ள 188 பறவை இனங்களில் 82 இனங்கள் நீர்ப்பறவைகளாகும். அருகிவரும் பட்டைதலை வாத்து, இந்த ஏரியின் முக்கிய வருகையாளர்களுள் ஒன்றாகும்.
# அரியலூர் மாவட்டம்

## கல்லூரிகள்

### மருத்துவக்கல்லூரி

- அரசு மருத்துவக்கல்லூரி மற்றும் மருத்துவக்கல்லூரி மருத்துவமனை - அரியலூர்
# அரியலூர் மாவட்டம்

## கல்லூரிகள்

### கலை அறிவியல் கல்லூரிகள்

- அரசுக் கலைக் கல்லூரி - அரியலூர்
- அரசுக் கலைக் கல்லூரி - ஜெயங்கொண்டம்
- விநாயகா கலை அறிவியல் மகளிர் கல்லூரி
- மீனாட்சி இராமசாமி கலை அறிவியல் கல்லூரி
- மாடர்ன் கலை மற்றும் அறிவியல் கல்லூரி
- நேஷனல் கலை மற்றும் அறிவியல் கல்லூரி
- மதர் ஞானம்மா மகளிர் கலை மற்றும் அறிவியல் கல்லூரி
- மீரா மகளிர் கலை மற்றும் அறிவியல் கல்லூரி
# அரியலூர் மாவட்டம்

## கல்லூரிகள்

### பொறியியல் கல்லூரிகள்

- மீனாட்சி இராமசாமி பொறியியல் கல்லூரி
- அண்ணா தொழில்நுட்ப பல்கலைக்கழகம், திருச்சிராப்பள்ளி - அரியலூர் வளாகம்
- கே.கே.சி பொறியியல் மற்றும் தொழில்நுட்ப கல்லூரி
- அரியலூர் பொறியியல் கல்லூரி
- நெல்லியாண்டவர் தொழில்நுட்ப கல்லூரி
# அரியலூர் மாவட்டம்

## கல்லூரிகள்

### ஆசிரியர் பயிற்சி கல்லூரிகள்

- மீனாட்சி இராமசாமி கல்வியியல் கல்லூரி
- விநாயகா கல்வியியல் கல்லூரி
- எம்.கே.கல்வியியல் கல்லூரி
- எஸ். ஆர்.எம். கல்வியியல் கல்லூரி
- ஸ்ரீ லக்ஷ்மி கல்வியியல் கல்லூரி
- ஸ்ரீ சரஸ்வதி கல்வியியல் கல்லூரி
- மெரிட் கல்வியியல் கல்லூரி
- கே. இந்திரா கல்வியியல் கல்லூரி
- ஸ்ரீ சௌபாக்யா கல்வியியல் கல்லூரி
# அரியலூர் மாவட்டம்

## கல்லூரிகள்

### பாலிடெக்னிக் கல்லூரிகள்

- அரசு பாலிடெக்னிக் கல்லூரி, அரியலூர்
- மீனாட்சி இராமசாமி பாலிடெக்னிக் கல்லூரி
- மாடர்ன் பாலிடெக்னிக் கல்லூரி
- நேஷனல் பாலிடெக்னிக் கல்லூரி
# அரியலூர் மாவட்டம்

## கல்லூரிகள்

### செவிலியர் பயிற்சி கல்லூரிகள்

- அன்னை தெரசா மருந்தியல் மற்றும் செவிலியர் கல்லூரி
# அரியலூர் மாவட்டம்

## முக்கிய இடங்கள்

- உடையார்பாளையம் அருள்மிகு பயறணீநாதசுவாமி திருக்கோயில்
- கங்கைகொண்ட சோழபுரம்
- கரைவெட்டி பறவைகள் காப்பகம்
- அரியலூர் – கோதண்டராமசாமி கோவில்
- கல்லங்குறிச்சி கலியுக வரதராஜ பெருமாள் கோவில், அரியலூர்.
- ஏலாக்குறிச்சி தேவாலயம்
# மகாசுதாமபிராப்தர்

**மகாஸ்தாமபிராப்தர் (महास्थामप्राप्त)** மகாயான பௌத்தத்தில் வணங்கப்படும் போதிசத்துவர் ஆவர். இவர் அறிவாற்றலில் உருவகமாக கருதப்படுபவர். மேலும் அமிதாபர் மற்றும் அவலோகிதேஷ்வரருடன் மும்மூர்த்தியாக அவ்வப்போது சித்தரிக்கப்படுகிறார். சீன பௌத்தத்தில் அவலோகிதேஷ்வரரைப்போலவே இவரும் பெண் வடிவத்தில் வணங்கப்படுகிறார். ஜப்பானில் வணங்கப்படும் 13 புத்தர்களில் இவரும் ஒருவர்.  
மற்ற போதிசத்துவர்களைப் போல, மகாஸ்தாபமபபிராப்தரின வழிபாடு மக்களிடத்தில் பிரபலமடையவில்லை. சுரங்காம சூத்திரத்தில் மகாஸ்தாமபிரப்தரை குறித்து கூறப்பட்டுள்ளது.
# சூரியபிரபர்

**சூர்யபிரப(सूर्यप्रभ) போதிசத்துவர்** அல்லது **நிக்கோ போசாட்ஸு(ஜப்பானியம்)** சூரியவெளிச்சத்துடனும் உடல் ஆரோக்கியத்துடனும் தொடர்புடையவராக கருதப்படுகிறார். சூரியபிரபர் அவ்வப்போது **சந்திரபிரப(चंद्रप्रभ)**(கக்கோ போசாட்ஸு) போதிசத்துவருடன் காட்சியளிக்கிறார். சூரியபிரப போதிசத்துவரும் சந்திரபிரப போதிசத்துவரும் பைஷஜ்யகுரு புத்தருக்கு சேவர்களாக உள்ளவர்கள் ஆவர். சூரியபிரபரின் சிலையும் சந்திரபிரப்ரின் சிலை ஓரளவுக்கு ஒத்து இருக்கும். இவர்குளைடய சிலைகளை பௌத்த ஆலயங்களில் வாயில் அருகில் காணலாம்
# கந்தர் (பௌத்தம்)

**கந்த(ஸ்கந்த) போதிசத்துவர்** சீன பௌத்த மதத்தினரால் வணங்கப்படும் போதிசத்துவரும் பௌத்த மடாலயங்களின் பாதுகாவலரும் ஆவார். இவர் தர்மத்தையும் அதன் தொடர்புடைய அனைத்து பொருள்களையும் பாதுகாக்கின்றார். இவர் 24 பாதுகாவற்போதிசத்துவர்களுள் ஒருவர். மேலும் சதுர்மகாராஜாக்களுகடைய 32 தளபதிக்கு தலைமை தளபதியாய் இவர் விளங்குகிறார்.
# கந்தர் (பௌத்தம்)

## கூறுகள்

பெரும்பாலான கோவில்களில், இவரது உருவம் கருவறையில் உள்ள புத்த விக்ரகத்தை நோக்கி இருக்கும். பிற ஆலயங்களில் இவர் கருவறையின் வலது புறம் காணப்படுவார். இவரது இடது புறமாக சங்கிராம போதிசத்துவரை காணலாம். சீன சூத்திரங்களில், இவரது உருவம் சூத்திரத்தில் இறுதியில் காணப்படும். புத்த போதனைகளை போற்றி பாதுகாப்பது என்ற கந்தரின் உறுதிமொழியை இது நினைவுகூறுவதாக அமைந்துள்ளது.  
பௌத்த புராணங்களின் படி, கந்தர் புத்தரின் போதனைகளின் மீது முழு நம்பிக்கை வைத்திருந்த ஒர் அரசனின் மகன் ஆவார். புத்தர் பரிநிர்வானம் அடைகையில், கந்தரை தர்மத்தை காக்கும் படி பணித்தார். அன்றிலிருந்த கந்தரின் பணி தர்மத்தை பாதுகாத்தலும், மாரனின் பிடியில் இருந்து பௌத்த சங்கத்தை காப்பாற்றுவதும் ஆகும்.  
புத்தர் இறந்த சில நாட்களின், அவரது திருவுடற்பகுதிகள் அசுரர்களால் திருடப்பட்டது. கந்தர் அவரது உறுதிமொழியின் படி, அசுரர்களை வீழ்த்தி புத்தரது திருவுடற்பகுதிகளை மீட்டார்.
# கந்தர் (பௌத்தம்)

## சீன புராணங்களில் கந்தர்

கந்தர் எவ்வாறு சீன போதிசத்துவராக ஏற்றுக் கொள்ளப்பட்டார் என்பதற்கு அதிகாரப்பூர்வ கதைகள் இல்லை. கந்தர் இந்து மதக் கடவுளான முருகனின் தாக்கத்தால் பௌத்தத்தில் இவர் தோன்றியிருக்கலாம் என சிலர் கருதுகின்றனர். ஏனெனில் இருவருக்கும் கந்தர் என்பது பொதுப்பெயராக உள்ளது கவனிக்கத்தக்கது. வேறு சிலர் இவர் வஜ்ரபாணியின் அம்சமாக இருக்கலாம் என கருதுகின்றனர்.(இருவரும் வஜ்ராயுதம் ஏந்தி உள்ளதால்)
# கந்தர் (பௌத்தம்)

## சித்தரிப்பு

கந்தர் ஒரு இளம் சீன தளபதியைப் போல் சித்தரிக்கப்படுகிறார். பெரும்பாலும் தனது வஜ்ரதண்டத்தின் மீது இவர் சாய்ந்துகொள்ளும் நிலையில் காணப்படுகிறார். கந்தரை வஜ்ரபாணியை போல் சித்தரிக்கும் வழக்கமும் உள்ளது. கந்தர் வருங்காலத்தில் புத்தர் நிலையை அடைய இருப்பதால், கந்தர் ஒரு தேவகனமாக இருப்பினும், போதிசத்துவராகவே அழைக்கப்படுகிறார்.
# சொற்பொருள் வகுப்பு

**சொற்பொருள் வகுப்பு** (Semantic class) என்பது, குறிப்பிட்ட சொற்பொருள் இயல்பைப் பொதுவாகக் கொண்ட சொற்களின் ஒரு தொகுதியைக் குறிக்கும். வெவ்வேறு சொற்பொருள் வகுப்புக்கள் ஒன்றையொன்று வெட்டக்கூடும். அதாவது அவற்றிடையே பொதுவான சொற்பொருள் இயல்புகளைக் கொண்ட சொற்தொகுதி இருக்கலாம்.எடுத்துக் காட்டாக, *பெண்* என்னும் பொருள் குறித்த சொற் தொகுதிக்கும், *இளமை* என்னும் பொருள் குறிக்கும் சொற் தொகுதிக்கும் பொதுவாகச் *சிறுமி* என்னும் பொருள் குறிக்கும் சொற்தொகுதி இருக்கும்.  
en:Semantic class
fr:Classe sémantique
# சொற்பொருள் இயல்பு

**சொற்பொருள் இயல்பு** (semantic property) என்பது, ஒரு சொல்லின் பொருள் குறிக்கும் கூறுகளைக் கொண்டிருக்கிறது. ஒருவர் ஒரு சொற்றொடரை இன்னொருவருக்குக் கூறும்போது அத் தொடரிலுள்ள ஒவ்வொரு சொல்லும் அதைக் கேட்பவருடைய மூளையில் அச் சொல் தொடர்பான பல தகவல்களாகப் புரிந்துகொள்ளப்படுகிறது. இவையே அச் சொல்லின் சொற்பொருள் இயல்புகளாகும்.  
எடுத்துக் காட்டாக, *சிறுவன் பாடசாலைக்குப் போனான்.* என்று சொன்னால் தமிழ் மொழியைப் புரிந்து கொள்ளக்கூடியவர்கள் அச் சொற்றொடரிலிருந்து பல தகவல்களைப் பெறுகிறார்கள். *சிறுவன்* எனும்போது *ஆண்*, *இளம் வயதினன்* போன்ற தகவல்களையும், *பாடசாலை* என்பதிலிருந்து *பாடம் சொல்லிக்கொடுக்கும் இடம்*, *கட்டிடம்* போன்ற தகவல்களையும் புரிந்து கொள்ள முடிகிறது. இவ்வாறு புரிந்து கொள்ளப்படுபவையே அச் சொற்களின் சொற்பொருள் இயல்புகள் எனப்படுகின்றன.  
இச் சொற்பொருள் இயல்புகள் சொல்லொன்றின் பொருளின் பகுதிகளாக அமைகின்றன. *அப்பா, மகன், நடிகன், எருது, சேவல்* போன்ற சொற்களின் பொருள்களின் ஒரு பகுதியாக *ஆண்* என்னும் சொற்பொருள் இயல்பு உள்ளது. மேலே கூறப்பட்ட சொற்களில் *அப்பா, மகன், நடிகன்* என்பவற்றில் *மனிதன்* என்ற சொற்பொருள் இயல்பும் அடங்கியிருப்பதைக் காணலாம்.
# சங்கிராமர்

**சங்கிராம(संघ्राम) போதிசத்துவர்** சீன பௌத்தர்களால் போதிசத்துவராகவும் தர்மபாலகராகவும் வணங்கப்படுபவர். இவரை சீன மொழியில் **குவான் யூ(Guan Yu)** என அழைப்பர். வரலாற்றின் படி,குவான் யூ கி.பி முதலாம் நூற்றாண்டை சேர்ந்த ஒரு போர்த்தளபதி ஆவார்.  
பௌத்த புராணங்களின் படி, ஓர் இரவு நேரத்தில் குவான் யூவின் ஆன்மா திரிபிடாக குருவான ஸீயீ முன் தோன்றியது. தியானித்தில் இருந்த ஸீயீ குவான் யீவின் ஆன்மா இருப்பதை அறித்து கொண்டு தியானத்தில் இருந்த கலைந்தெழுந்தார். அவ்வேளையில், குவான் யீ தனக்கு பௌத்த தர்மத்தை போதிக்கும் படி குருவிடம் கேண்டுக்கோண்டார். இதை ஏற்றுக்கொண்ட குரு அவனது ஆன்மாவுக்கு பௌத்த தர்மத்தை உபதேசித்தார். பௌத்த தர்மத்தை ஏற்றுக்கொண்ட குவான் யூ, பௌத்த தர்மத்தையும் பௌத்த மடாலாயங்களையும் பாதுகாப்பதாக உறுதி பூண்டார். அன்றிலிருந்து குவான் யூ மடாலயங்களின் பாதுகாவலர் ஆனார்.  
வடமொழியில் சங்கிராம என்பது மடங்களை குறிக்கக்கூடியச்சொல். எனவே சங்கிராமம் என்பது பௌத்த மடங்களையம், கூடவே பௌத்த தர்மத்தையும் காப்பாற்றும் தேவர்களை குறிக்கிறது. காலப்போக்கில் பௌத்த மடாலயங்களில் சங்கிராம தேவர்களின் பிரதிநிதியாய் *குவான் யூ* ஆனார். இவருடைய சிலை, கந்தருக்கு அடுத்து கருவறைக்கு இடது புறமாக அமைந்திருக்கும்
# சொற்பொருள் மாற்றம்

வரலாற்று மொழியியலில் **சொற்பொருள் மாற்றம்** என்பது ஒரு சொல் தொடர்பில் அதன் பொருள்களில் ஒன்றில் ஏற்படும் மாற்றத்தைக் குறிக்கும். ஒரு மொழியிலுள்ள ஒவ்வொரு சொல்லும் பல்வேறுபட்ட விதத்தில் பொருள் குறித்து நிற்கின்றது. காலப்போக்கில் இவ்வாறான அம்சங்களைப் புதிதாகச் சேர்க்கவோ, நீக்கவோ அல்லது மாற்றவோ முடியும். பல சமயங்களில் இத்தகைய மாற்றங்கள் காலம் மற்றும் இட வேறுபாடுகளினால், சொற்களை முற்றிலும் வேறான பொருள் குறிப்பவையாக மாற்றி விடுகின்றன. ஒரு கருத்துருக்களுக்கான குறிப்புச்சொல் (designation) பெறப்படுவதற்கான மூன்று வழிமுறைகளில் சொற்பொருள் மாற்றமும் ஒன்று.
# சொற்பொருள் மாற்றம்

## சொற்பொருள் மாற்றத்துக்கான காரணிகள்

1990 களில் இறுதியில் பிளாங்க் (Blank) என்பவர் சொற்பொருள் மாற்றங்களுக்கான காரணிகளைப் பட்டியலிட்டார். பின்னர் 2004 இல் இப்பட்டியலை கிர்சேகா (Grzega) என்பவர் சற்று விரிவாக்கினார். இக்காரணிகளைச் சுருக்கமாகப் பின்வருமாறு கூறலாம்:  
- மொழியியல் காரணிகள்
- உளவியல் காரணிகள்
- சமூக பண்பாட்டுக் காரணிகள்
- பண்பாட்டுக் காரணிகள்
# ஒலி மாற்றம்

மொழியியலில், **ஒலி மாற்றம்** அல்லது **ஒலிப்பிறழ்வு** என்பது ஒரு சொல்லை ஒலிக்கும் (பலுக்கும், உச்சரிக்கும்) பொழுது சில எழுத்தொலிகள் (ஒலியன்கள்) ஒன்று வேறொன்றாக திரிபுறும், இப் பலுக்கல் சொல்லமைப்பில் தாக்கத்தை உண்டாக்கும் மொழி மாற்ற வழிமுறை ஆகும். ஒலி மாற்றம் என்பது மொழியில் உள்ள ஓர் ஒலியனை இன்னொன்றால் (இன்னொரு ஒலியனால்) மாற்றீடு செய்தல், ஓர் ஒலியன் முற்றாகவே இல்லாது போதல் (அற்றுப்போதல்), அல்லது புதிய ஒலி வந்து புகுதல், முதலான மாற்றங்களை உள்ளடக்கி இருக்கக்கூடும். ஒலி மாற்றங்கள், பிற எழுத்தொலிகளுடன் வரும் ஒலிச் சூழலினால் தீர்மானிக்கப் படுகின்றன. அதாவது, குறிப்பிட்ட ஒலி மாற்றம் ஒரு வரையறுக்கப்பட்ட எழுத்தொலிச் சூழலிலேயே நடைபெறுகின்றது. அதே வேளை வேறுபிற எழுத்தொலிச் சூழல்களில் அதே எழுத்தொலி மாற்றம் அடைவதில்லை.  
ஒலி மாற்றம் பொதுவாக ஒரு ஒழுங்குக்கு உட்பட்டே நடைபெறுவதாகக் கருதப்படுகிறது. அதாவது, எங்கெங்கே அதற்குரிய சூழ்நிலைகள் காணப்படுகின்றனவோ அங்கெல்லாம் அதே ஒலி மாற்றம் எதிர்பார்க்கப்படலாம். சில சமயங்களில், ஒழுங்கு முறைக்கு மாறாக, ஒலி மாற்றங்கள் எவ்வித ஒழுங்கும் இன்றி ஒரு சொல்லையோ அல்லது சில சொற்களை மட்டுமோ பாதிக்கின்றன என்றும் கண்டறிந்துள்ளனர்.